Oleme Sipoos ja läheme Kuosmanenide juurde vaatama,
millist abi nad aias vajavad.
Mida siin oleks teha vaja?
Oleks tore, kui saaks asjad kontrolli alla.
Praegu on olukord plahvatuslik.
Selle järsaku võiks üleni katta taimestikuga. - OK.
Kõik need, mis siin järsakul näha, on toodud siia mujalt,
kus nad jäid ette ehitusele vms.
Seetõttu paiknevadki nad kuidagi naljakalt.
Siiagi äärele tuleksid roosid.
Istutuspind oleks mõlemas ääres ülevalt allapoole
ja üleval oleks kõrged puud.
Maapinnale olid teil planeeritud hostad,
ma koondaksin need siia kokku.
PASTOR JA AEDNIK
Tere! Oleme ikka Kuosmanide juures ja jätkame hooviprojektiga.
Läheme vaatame, mida Henka on aianduspoest kokku ostnud.
Tere Henka! - Tervist.
Oled käinud ostureisil?
Jah, mõned õunapuud ja taimed, mis meil nimekirjas olid.
Tõstame nad maha, siis näeme, kuhu midagi tuleb.
Väga hea, et sul on kattega haagis.
Inimesed toovad taimi tihti lahtise haagisega,
kuid see võib mõnelegi taimele saatuslikuks saada.
Mida teha sinu toodud roosidega?
Lihtsuse mõttes võiks panna kõik ühte kokku.
Olgu, nüüd on kogu kraam siin.
Peaks nüüd vaatama, kuhu midagi läheb. - Jah.
Esimesena kaks suurt astelpaju ja üllatusena on neil marjadki küljes.
See on tõesti üllatav.
Seal on kolm põõsast ja nende hulgas peab olema ka isastaim
või vähemalt kuskil läheduses.
See on üks võimalus. - On neist uutest?
Jah, siin on 2 emas- ja 1 isastaim. Ja emastaimedele tulevad marjad.
Üritame nüüd luua neist silmailu pakkuvatest põõsastest toreda rühma.
Varasügisel on nad väga kenad, eriti kui valgus peale paistab.
Võiksime valgustada neid?
Maa sisse paigutatud valgustite abil võime saada pilkupüüdva lahenduse.
Terrassi taustal paistab kõik see veelgi parem välja.
Ma paigutan isastaime keskele tolmutama emastaimi.
Emastaimed tulevad kõrvale nii, et jalgrada jääks vabaks.
Põhimõte on selles, et nad kataksid selle ala.
Mida järgmiseks ja kuhu?
Järgmiseks võtame ette ilutaimed.
Tõsta see õunapuu veidi kõrvale, ma võtan siit roosi.
Ma mõtlesin, et võiks veidi mängida lehekujude ja värvidega.
Praegu ei paista välja, kuid kevadel on see leht sinakashall.
Ligilähedaselt sama tooni.
Taimede puhul võib ka seda jälgida,
mitte vaid seda, et üks on roos ja teine astelpaju.
Jälgida tuleks ka lehekuju ja sobivust.
Meil on tegemist näärelehise kibuvitsaga "Ruskela".
See on ilusate väikeste roosakate õitega näärelehine kibuvits.
Ta õitseb rohkesti jaanipäeva paiku.
Roosa toon vastandub astelpaju halliga.
Mõtlesin, et pinnakatteks võiks istutada hariliku maajala.
Kui me otsima hakkaksime, siis me leiaks seda loodusestki.
See on väike, ümmarguste lehtedega maadligi hoidev taim.
Idee on vabaneda murust ja saada pinnakatteks asemele maajalg.
See oleks küll suurepärane, jääks ära murupügamine.
Kahjuks oleme siin sunnitud kasutama taimemürke, näiteks glüfosaadisegu,
sest siin on liiga palju naati ja muud umbrohtu kasvamas.
Taimede istutamine pole takistatud, jätame taime ümber mullavalli
ja töötleme mürgiga ümberringi ülejäänud alad.
Selline roos tuleb siia.
Toon labida ja istutan need siia. - Ma istutan seni õunapuid.
Teeme nii! - Hästi.
Hakkame nüüd siis õunapuid istutama.
Siin on kolm puud ja nad tulevad siia järsakule.
Järsak ongi parim koht õunapuu jaoks, sest puudub seisev vesi.
Tegemist on "Keltakaneli" sordiga, mis on hea söögi- ja hoidiseõun.
Nüüd peab olema hoolikas, et puu ei jääks istutades viltu.
Istutades peab jälgima, et tüvi oleks suunatud otse üles.
Ma teadsin, et Henka unustas osta tugipuud,
seepärast tõin need ise ühe puu jaoks kaasa.
Esimestel aastatel peab õunapuu olema korralikult toestatud.
Aga hakkame tööle!
Nonii, päevast!
Huhtala Marko. - Kallio Raija.
Tulin vaatama, mis siin me vanas majas tehakse.
Teil on üleval oma majake? - Jah, meil on seal väike majake.
Mõtlesin pakkuda töömeestele kohvi. - Kohe varsti tuleme.
Tere tulemast! - Viimase peal koht kohvitamiseks.
Istuge siia lauda. - Tänud.
Raija, kuidas te siia Sipoo "kõrbe" eksisite?
Arvan, et Jumalal oli vaja majapidajat siia krundile.
Olgu, räägi edasi.
Aastal 1979, mu mees oli joodik ja olime abielu lahutamas, kui mees tuli usule
ja poole aasta jooksul ka meie murdeealised lapsed Iris ja Petri.
Olime otsinud omale maja, kuid polnud leidnud.
Otsustasime, et oleme noortele igati abiks,
sõidutame neid, kuhu vaja jne.
Et pole meile mingit maja vaja.
2 päeva hiljem tuli mees töölt koju ja ütles: "Me kolime Talmaa'sse."
Avasime ajalehe ja seal oli kirjas: "Viimast korda, allahindlus."
ja ridaelamu hinna eest saime siia kolitud.
Arhitektuuriliselt oli see maja koledaim - roheline karbike keset metsa,
kus ainuke väljasolemise koht oli väliterrass.
Praegu on see kasutusel Henka ja Sanna lastetoana.
Iris sai täisealiseks ja leidis omale mehe.
Antti ja Iris vajasid elamispinda ja küsisid, kas võivad katusele ehitada?
Planeerisime Irisega ja teadsime peagi, milliseks see maja kujuneb.
Arhitekt ütles, et selline maja ei sobi siia.
Rääkisime ühe ehitusettevõtjaga, kes ütles,
et ta oli palves olles saanud sellise maja pildi.
See oli just selline, nagu olime planeerinud.
Teine korrus.
Ühel vanglaid külastaval rühmal oli vaja ööbimiskohta Lõuna-Soomes.
Nii küsiti kord vanglamisjoni poolt, kas saaks meid korra kuus külastada?
Algul mõtlesime, et see ei sobi.
Sanna on alles beebi ja ma koos temaga keset "kõrbe" metsa keskel
ja mis siis, kui tuleb kaasa värskelt vanglas usule tulnuid?
Hirm tuli peale. Paari nädala pärast ühel ööl aga juhtus midagi.
Ma ärkasin ja nägin nagu filmi,
kus mulle näidati igat prügikübetki meie garaažis ja üldse kõike.
Kogu majapidamine oli näha.
Ja siis küsiti: "On sul siin midagi, mida sa pole Issandalt saanud"?
Minult võeti see kartus ja andsin teada, et vangla laulurühm võib tulla.
Meil olid palvekoosolekud, kus loeti ja palvetati
ja veedeti koos suurepäraseid õhtuid, kus põrandad olid täis inimesi.
Kui ülemine korrus sai valmis,
siis oli meil parimatel aegadel siin 100 inimest koos oma majas.
Seda kunagi ei kuulutatud kuskil, vaid sõna kulges mööda inimesi.
Tuli aeg, kui ka Sanna ja Henka vajasid elamispinda.
Mõtlesime, kas siia krundile saab veel ehitada?
Vallast anti ainult 100 m2, lastega perele on seda vähe.
Lasime Sannal ja Henkal lammutada maha vana maja seinad
ja teha kõik oma soovide järgi. Nii saigi terrassist lastetuba.
Teil on vanamoodne pere. - On küll, jah.
Kõik sugupõlved on koos.
See pole iseenesest nii, vaid see on põhjus tänamiseks.
Tänapäevases ühiskonnas nii ei elata. - See on suur Jumala õnnistus.
On küll. - Kindlasti on palju puid langetatud?
Ma isegi olen siin krundil õpetanud mootorsaega puid langetama.
Neis olukordades saab vaid imetleda, mis küll Jumalal plaanis on.
See on olnud huvitav aeg.
Tahan öelda, et enim kahetsen ma seda, et ei tulnud nooremana usule.
Oleksin varem aru saanud, kui huvitav on uskliku elu.
Tänud sulle Raija, et saime tulla kohvile.
Aga me läheme nüüd Henkaga hoovi tööd tegema.
See on hea. Tänud.
Tore, et Jumalal on plaan, sest taevalik aednik tuli meie hoovi.
Hakkas jälle vihma sadama.
Päris suur töö oli kaevata see muru sealt ära.
Ei oleks osanud ettegi kujutada, et sellega nii kaua läheb.
Seda ala on kokku kuskil 30 m2.
Polegi palju, kuid see oli liiga tihe pinnas.
See on järsak, mis teeb selle raskeks.
Tavaliselt, kui me vaatame aiasaateid,
siis neis on ilustatud pilti sellest, milline on aiapidamine.
Aga see nõuab kõvasti tegemist,
et asjad hakkaks toimima ja taimedki kasvama.
Majaesine on nüüd eriti toreda väljanägemisega,
kui tulbid ja rododendronid õitsevad.
Tõime nad siia esiplaanile ja lisasime neid ka veidi juurde.
Kõik läheb nüüd nagu uuele tõusule.
Õunapuud on hästi toestatud ja peaks püsima sirgelt.
Kuna tegemist on järsakuga, siis kipuvad kõik viltu vajuma.
Neid peab veel 2-3 aasta jooksul otsemaks sättima,
et nad juurduksid ja püsiksid püsti.
Võib juhtuda, et tugipuud peavad jääma 5 aastaks toetama.
Ei maksa hädaldada, aiapidamises ei toimugi alati kõik asjad kiiresti.
Järgmisel aastal peaks siin kõik juba palju parem välja nägema,
kui taimed kasvavad ja levivad neile ettenähtud alal.
Aga edasi saad sa ise jätkata.
Sul on hea kõblas, millega kobestada neid vahesid ja võidelda umbrohuga.
Järgmisel kevadel on juba tunduvalt lihtsam.
Palju tänu, et said tulla ja abiks olla.
Mul endal küll poleks olnud neid oskusi, et näha, mis ja kuidas.
Praegu paistab kõik juba päris hea välja.
Eks siin oli juba hea põhi ka all.
Kuid nüüd puhkeb kõik uuesti õide.
Nüüd kõpla järgi ja võitlema umbrohuga,
selleks suveks peaks sulle tegevust jätkuma. - Igatahes.
Oleme käinud meeldivate inimeste juures ja näinud toredaid aedu.
Samas oleme rääkinud ka vaimsetest asjadest
ja kogenud seda, kuidas aed on ka vaimne kogemus.
Lähen nüüd oma aeda harima ja rahulikuks ning vaikseks jääma.
Palvetama, Jumalat ülistama ja kogema vaimseid kogemusi oma aias.
Õnnistatud suve sulle, hea vaataja!
Tõlge: Kuno Kivikink